Bellunoko probintzia

Bellunoko probintzia Italiako ipar-ekialdean eta Venetoko eskualdean kokatuta dago. Belluno hiri nagusia eta hiriburua da.

 Ekonomia 
Garai batean, lurraldearen ekonomia larreetan eta mendiko nekazaritza pobrean oinarritzen zen. Orain nekazaritza ez da oso esanguratsua, labore txikiagoetara mugatuta dago, Lamongo goi-lautadan dagoen babarrunaren laborantzara, esaterako.

Belluno inguruan ipar-ekialdeko industria-barruti garrantzitsuenetako bat dago, optikarena, bereziki Agordino eta Cadore eremuetan. Agordon du egoitza Luxotticak, italiar industria multinazional aktiboenetako batek. Longaronen, ordea, Safiloko establezimendu bat dago.

Ekonomiarako sektore garrantzitsuenetako bat turismoa da: Bellunoko probintziak herrialde mailako eski-estazio garrantzitsuenetako batzuk dituela esan daiteke, besteak beste, Cortina d'Ampezzo, Alleghe, Auronzo di Cadore, Falcade, Arabba, Sappada, Alpe del Nevegal eta, oro har, Cadore eta Agordino eremuak.infodolomiti.it

 Hizkuntzak 
Probintzian gutxiengo linguistiko batzuk daude, probintzia-estatutuak babesten dituenak:

 Colle Santa Lucia/Col, Livinallongo del Col di Lana/Fodom eta Cortina d'Ampezzo/Anpezo udalerrietan kokatutako ladinierazko gutxiengoa;ladins.it
 Sappada/Plodn, Farra d'Alpago eta Tambre. udalerrietako gutxiengo germanofonoa.

 Herriak 

Probintziako herririk garrantzitsuenak honakoak dira:

KomunaBiztanleriaBelluno36.112Feltre20.122Borgo Valbelluna13.410Sedico9.174Ponte nelle Alpi8.180Santa Giustina6.517Cortina d'Ampezzo6.216Limana4.670Trichiana4.604Pedavena4.435Agordo4.225Longarone4.114Cesiomaggiore4.096Pieve di Cadore4.017

Pertsona ezagunak
 Dino Meneghin (1950-), saskibaloi jokalaria.

 Erreferentziak 

 Kanpo estekak 

  Probintziako gobernuaren webgunea.